Alter ego

Autor

Vydavateľ

Licencia

Vydanie

Autor obálky

Katka Makara

Greenie knižnica

CC-BY-NC-ND

Prvé (2023)

Katka Makara

O knihe

Alter ego je súbor básní o pravej láske a aj o tých nežitých – platonických. Je osobnou výpoveďou a spracovaním emócií, ktoré sa k platonickým láskam, keď ich prežívame viažu. Prenesie k vám emóciu a možno trochu aj jednotlivé charaktery protagonistov. Je rozdelená do rôzne dlhých a rôzne emočne podfarbených kapitol, podľa toho v akom období boli napísané a ku ktorej múze patria. Dopĺňa ich pár básničkových zamyslení doby a dve anglické, ktoré sa cez múzy vliali až do poézie. Čitateľom a čitateľkám môže priniesť upokojujúci pocit, že čas zaľúbení väčšina z nás prežíva divoko, prudko emotívne a citlivo a že úplne nezáleží na veku, čase, priestore, pohlaví, či orientácií. V zaľúbeniach sme totiž všetci tak trochu šialení a zároveň veľmi zraniteľní.

Obsah

Alter ego 1

O knihe 2

Bežne nežne 4

Tak 4

Byť sama sebou 4

Moje vlasy 4

Priateľstvo 5

Minulosť Až za kosť 6

Verše od Wolkera 6

Na sieti Poviem ti 7

10 000 míľ pod morom 7

Piedestál Si tam stál 8

Príbeh, ktorý neexistuje 8

Milenci okamihu 9

Osobne Len to osobné 10

Alter ego 10

Do hlavy 11

Mozaika 11

Sedím sama 12

Neucítiš 12

Najkrajší 12

Únava 13

Platonický 13

Prelom Perom 14

Pocit položený na papier 14

Panička 14

Words For hummingbirds 15

Early morning 15

U R 15

Cnosti Dôvernosti 16

Jednej láske 16

Unavení 16

Bežne

nežne

Tak

Viem ti ešte

voňať tak

ako prvýkrát?

Ó Bože, tak by som chcela...

Byť sama sebou

Byť sama sebou

Byť sebou

Byť sama s tebou

Byť sama

Byť si…

Moje vlasy

Omotať si moje vlasy

okolo prsta,

urobiť z nich cestu

okolo sveta,

na diaľnici nezastavovať…

Priateľstvo

Polož mi ruku

na koleno

a ja sa s tebou

zahrám

hru

na priateľstvo

medzi mužom a ženou...

Minulosť

Až za kosť

Verše od Wolkera

Keď máš chuť

čítať verše od Wolkera

a prejsť sa

poľom po žatve,

schladiť sa

vo vlnách rybníka,

čakať na západ slnka

a splynúť...

Na sieti

Poviem ti

10 000 míľ pod morom

Hladkám ťa

očami

a viečka nedvíham

v zovretí

v dychu

v tónoch

si to ty

vzdialený

10 000 míľ

pod morom...

Piedestál

Si tam stál

Príbeh, ktorý neexistuje

Venujem ti

mnoho minút...

V tichu

hľadím do prázdna.

Zabalím sa do deky

a

predstavujem si

ako vlastne voniaš.

Vediem s tebou

fiktívne rozhovory.

Žijem s tebou život.

Príbeh, ktorý neexistuje…

Milenci okamihu

Z úcty k pravým láskam

hráme sa na priateľstvo,

v melanchólii

chytáme sa

vôní v dave.

Jazykom prejdem si po perách.

Intímny dotyk

neprejde za hranicu hlasu.

Z úcty k láskam dôverným,

nedopíšeme ani prvú kapitolu.

Zavreté viečka

nám zohrejú lúče slnka

a

telo upálime

smrteľnými dávkami vášne.

Osobne

Len to osobné

Alter ego

...aj mne si voňal

ako on,

len si sa mihol,

ani sa neobzrel,

nechal má dúfať,

zúfať a túžiť...

...prijímal pozornosť

iných žien...

...a ja som sa stala

všednou,

nahraditeľnou

súčasťou tvojho života...

... a tak

si sem tam poviem len,

pani Makarová…

Do hlavy

Chcem sa ti dostať do hlavy,

za studený povrch skiel,

za ten pohyb pier,

ktorý dôsledne bubnuje do mikrofónu,

za ten pohľad,

ktorý patrí viac všetkým ako mne.

Chcem byť tá,

čo dvíha kútiky Tvojich úst,

tá,

čo vyrába ti vrásky smiechu okolo očí...

Zatiaľ si tu len po tme vybavujem tvoju vôňu,

keď prechádzaš okolo,

keď ma nevnímaš,

keď sa ponáhľaš

za nesplnenými cieľmi...

Mozaika

Skladám si z teba mozaiku,

kamienok kamienkom hladím,

je studený,

prsty páli a vnútro chladí.

Zo spomienok šijem si kazajku,

na svetlo nechystám sa,

v tme sedím,

s predstavou o tebe hrám sa.

Aký to bol život pre Lajku?

Vesmírom blúdiť,

neskrývať si kosti po parku,

len pre seba ukradnúť si Severku…

Sedím sama

Zase s tebou sedím sama,

zohrievaš ma

a pretekáš mnou,

máš taký silný stisk ruky,

až sa dusím…

Neucítiš

Písmenká,

ktoré si neprečítaš,

pohľady,

ktoré neuvidíš,

slová,

ktoré počuť nebudeš,

dotyky,

ktoré neucítiš…

Najkrajší

Najkrajší si, keď sa na ňu pozeráš,

máš vtedy iskru v oku,

chuť po živote na perách

a všetko ostatné zostáva za dverami...

Najkrajší si, keď jej niečo hovoríš,

slovami, ktoré uvážene, pomaly

a citlivo plynú z tvojich úst...

Najkrajší si,

keď ma nevnímaš…

Únava

Na tvári

ti čítam chmáry,

lúč slnečný dnes

ťa obišiel.

Cítim tvoju únavu,

vonia mi po nociach

bezsenných...

Chcem byť stromom,

čo objímeš

a silu dá ti...

Energetický nápoj,

keď napiješ sa z mojich pier…

Platonický

Platonický Poprad,

a ty ako jeseň,

do dna ma necháš

dopiť chladnú tieseň.

Hlasom hladkáš moju tvár,

vrývaš ryhy na duši,

zaslúžim si od života

vyťahanie za uši.

Vkladám si do pamäte,

vône, pocit, kontakt očný,

radšej čuším, slová strážim,

svet s tebou je nebezpečný.

Prelom

Perom

Pocit položený na papier

Báseň je len

pocit, položený na papier,

keď hrot pera

dotýka sa duše.

Keď je láska i vášeň,

strach i hnev...

Keď je všetko…!

Panička

Nevymeníte panička

iskru v oku

za gýčovú krásu?

Nevymeníte panička?

Nekúpite? Lacno dám

a

pridám aj šťastie,

ktoré vám z dlane vyčítam.

Words

For hummingbirds

Early morning

It is early morning

Fragrance of coffee

I am laying on the ground

Breathing and feeling

Listening to heartbeat sound

Sound of love, dreams and hopes

Sound of pain, and sorrows

It is a sound of life

last whisper and noise

sound of beginning

passion and choice…

U R

You are my late night love

You are my muse, the cloud above

You are my anger, passion and scrabble

You are the arms I want to use like cradle...

I feel your scars, wrinkles and tears

I would love to be your home and peace

Cnosti

Dôvernosti

Jednej láske

Možno by stačilo

len jednej mojej láske

hovoriť: „Ľúbim Ťa!“

Možno by sa všetky

zjednotili

do jediného nekonečného bozku!

Unavení

Sme unavení

vo svete bez miery,

osvetlení modrou,

bez dotykov, bez viery.

Hladkanie sklíčka

supluje nám dôvernosti,

sme spolu a zároveň sami,

bolia nás kríže, zuby, kosti.

Vieme, čo nám chýba,

no nemáme silu to dať.

Možno prišiel čas

nový svet spolu si vystavať.

Table of Contents

Alter ego 1

O knihe 2

Bežne nežne 4

Tak 4

Byť sama sebou 4

Moje vlasy 4

Priateľstvo 5

Minulosť Až za kosť 6

Verše od Wolkera 6

Na sieti Poviem ti 7

10 000 míľ pod morom 7

Piedestál Si tam stál 8

Príbeh, ktorý neexistuje 8

Milenci okamihu 9

Osobne Len to osobné 10

Alter ego 10

Do hlavy 11

Mozaika 11

Sedím sama 12

Neucítiš 12

Najkrajší 12

Únava 13

Platonický 13

Prelom Perom 14

Pocit položený na papier 14

Panička 14

Words For hummingbirds 15

Early morning 15

U R 15

Cnosti Dôvernosti 16

Jednej láske 16

Unavení 16